ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

για νέους (ερασιτέχνες / σπουδαστές / αποφοίτους) δημιουργούς

«Βραβεία για οπτικοακουστικά έργα για παιδιά 6 έως12 ετών»

Η Γενική Γραμματεία Επικοινωνίας - Γενική Γραμματεία Ενημέρωσης προσκαλεί εκδήλωση ενδιαφέροντος υποβολής υποψηφιοτήτων για το θεσμό «Βραβεία για οπτικοακουστικά έργα για παιδιά 6 -12 ετών». Η πρωτοβουλία αποβλέπει στην ενθάρρυνση της παραγωγής και στη βελτίωση των ελληνικών οπτικοακουστικών προγραμμάτων για παιδιά στη χώρα μας και απευθύνεται σε νέους Έλληνες δημιουργούς. 

Ο όρος «νέοι δημιουργοί» αφορά σε: 

- άτομα ανεξαρτήτως ηλικίας, που δραστηριοποιούνται  είτε ερασιτεχνικά είτε επαγγελματικά στη δημιουργία οπτικοακουστικών έργων για παιδιά και το έργο τους   στον τομέα αυτό δεν έχει προβληθεί μέχρι τώρα 
- σπουδαστές κρατικών / ιδιωτικών σχολών ή

- αποφοίτους σχολών, οι οποίοι έχουν σκηνοθετήσει λιγότερες από πέντε (5) ταινίες 

  μικρού μήκους.

Η βράβευση συνοδεύεται από χρηματικό ποσό, το ύψος του οποίου για το σύνολο των βραβείων ανέρχεται στο ποσό των 41.000 ευρώ (βλ. Απονομή Βραβείων).

Τα διαγωνιζόμενα έργα θα πρέπει να είναι ελληνικής παραγωγής ή/και συμπαραγωγής και να αφορούν πρόσφατες οπτικοακουστικές παραγωγές. 

Κατηγορίες βραβείων

· Μυθοπλασία (fiction – δραματοποιημένη σειρά ή έργο)

· Κινούμενο Σχέδιο (animation, τρισδιάστατο / 3D, κούκλες κ.α.)

· Ντοκιμαντέρ (περιεχόμενο: φυσική ιστορία, χλωρίδα & πανίδα, γεωγραφία, ιστορία & μυθολογία, αθλητισμός κ.α.)

Ειδικά βραβεία

· Βραβείο καλύτερου, πρωτότυπου σεναρίου

· Χρήση νέων τεχνολογιών

Τα υποψήφια οπτικοακουστικά έργα θα βασίζονται είτε στην παραδοσιακή τεχνική παραγωγής είτε στην ψηφιακή τεχνολογία. Επισημαίνουμε ότι η δημόσια τηλεόραση θα προβάλει τα οπτικοακουστικά έργα που θα βραβευθούν. 

Οι ενδιαφερόμενοι θα πρέπει να καταθέσουν αντίγραφο του οπτικοακουστικού υλικού στη Γενική Γραμματεία Επικοινωνίας – Γενική Γραμματεία Ενημέρωσης το αργότερο μέχρι την 31η Ιουλίου 2007, προκειμένου να υποβληθεί στην Επιτροπή Αξιολόγησης, η οποία και θα επιλέξει τα προς βράβευση έργα. 

Κριτήρια αξιολόγησης της Επιτροπής

- Πρωτότυπη, ενδιαφέρουσα θεματολογία

- Καλλιτεχνική ποιότητα και τεχνική αρτιότητα

- Αναγνωσιμότητα: Μηνύματα εύληπτα και ευκρινή από παιδιά των ηλικιών στις οποίες απευθύνονται  

- Σεβασμός στην ανθρώπινη αξιοπρέπεια και αποφυγή εικόνων, εννοιών και 

μηνυμάτων που προτρέπουν στη βία, το σεξισμό, το ρατσισμό, τον πόλεμο, και σε διακρίσεις σε βάρος της διαφορετικότητας πληθυσμιακών ομάδων.
Συγκρότηση της Επιτροπής Αξιολόγησης

- Εκπρόσωπος Συνδέσμου Ανεξάρτητων Παραγωγών Ο/Α Έργων

- Εκπρόσωπος Φεστιβάλ Ολυμπίας για παιδιά και νέους

- Εκπρόσωπος Ε.Ρ.Τ.

- Εκπρόσωπος Εταιρείας Ελλήνων Σκηνοθετών

- Εκπρόσωπος Ένωσης Σεναριογράφων Ελλάδος

- Πρόεδρος της Επιτροπής

- Γραμματέας της Επιτροπής

Ο Πρόεδρος και τα μέλη της Επιτροπής θα ασκούν το συγκεκριμένο έργο τιμητικώς και αμισθί.

Σημειώνεται ότι η Επιτροπή δύναται να μην απονείμει κάποιο από τα βραβεία σε περίπτωση που κρίνει ότι δεν υπάρχει υποψηφιότητα η οποία να ανταποκρίνεται στα προαναφερθέντα κριτήρια αξιολόγησης.

Ο πίνακας που ακολουθεί αναφέρεται στην ανάλυση των χρηματικών βραβείων ανά κατηγορία προγράμματος. Σημειώνεται ότι για τα βραβευθέντα οπτικοακουστικά έργα τα χρηματικά βραβεία απονέμονται εξ ημισείας στον παραγωγό και το σκηνοθέτη.

ΑΠΟΝΟΜΗ ΒΡΑΒΕΙΩΝ 

ΣΕ ΠΡΟΓΡΑΜΜΑΤΑ ΓΙΑ ΠΑΙΔΙΑ 6-12 ΕΤΩΝ

	Κατηγορία οπτικοακουστικού έργου
	Χρηματικό βραβείο  (σε ευρώ)

	α. Μυθοπλασία
	11.000

	β. Κινούμενο σχέδιο
	11.000

	γ. Ντοκιμαντέρ
	11.000

	
	Ειδικό χρηματικό βραβείο (σε ευρώ)

	δ. Βραβείο καλύτερου, πρωτότυπου 

    σεναρίου
	4.000

	δ. Χρήση νέων τεχνολογιών
	4.000


	Τελικό σύνολο βραβείων:
	41.000


 
 
 
 
